‘ચેતોવિસ્તારની યાત્રા’માં સાહિત્ય, ચિંતન, ઇતિહાસ અને શુભકામના એવા વિભાગોમાં પત્રો વહેંચાયેલા છે. એ પત્રોનો વ્યાપ નોંધનીય છે. 1970માં ઇઝરાયેલ જતાં પત્ર લખ્યો હતો, તો વળી માઈધારથી પણ લખ્યો હોય. ‘60માં લખેલ એક પત્ર પુસ્તકનાં દસેક પાનાં ભરાય તેવડો છે જેમાં મૃદુલાબહેનના લગ્ન વિશેના તેમના પોતાના વિચારો અને તે વિષે આપના મંતવ્યો સમજાવવા અનેક પુસ્તકોના આધાર ટાંકેલાં આપનાં મંતવ્યો છે. તો વળી ‘76નો એક પત્ર માત્ર ચાર લીટીનો પણ છે. ઉપરાંત તેમાં ટૂંકી અને અવતરણો વાળી ઇંગ્લિશ કવિતાઓનો પણ સમાવેશ થયો છે. તેમાં એક પત્ર વિશેષ કરીને ધ્યાન ખેંચે તેવો છે જે રચનાત્મક કાર્યકર રતિભાઈ ગોંધિયાના પુત્ર અશોકભાઈના અવસાન સમયે આપ સુરત ગયેલા ત્યાંથી ઘેર આવીને જે પત્ર અને કાવ્ય લખ્યું તે હૃદયદ્રાવક છે. એ કાવ્ય આપ સંભળાવશો?